Univerzitet Stanford

Univerzitet Stanford (engl. Leland Stanford Junior University) ili jednostavno Stanford, je američki privatni, istraživački univerzitet sa sjedištem u Stanfordu, Kalifornija. Jedna je od najprestižnijih svjetskih institucija, sa najvećom dodiplomskom selektivnošću. Zauzima vodeću poziciju u brojnim istraživačkim granama unutar SAD-a. Nalazi se u sjevernom dijelu Silicijske doline u blizini Palo Altoa. Univerzitetski akademski odjeli su organizirani u sedam škola, s još nekoliko imanja, kao što su laboratorije i prirodni rezervati koji se nalazi izvan glavnog kampusa. Sa površinom od 3.310 hektara, kampus je jedan od najveći u SAD-u. Na ovom univerzitetu su diplomirale i studirale mnoge poznate ličnosti i osnivači velikih kompanija, uključujući Google, Hewlett-Packard, Nike, Sun Microsystems i Yahoo dok su kompanije osnovana od strane Stanford alumnija generirale više od 2.700 milijardi $ godišnjeg prihoa, što je ekvivalentno 10. po jačini ekonomiji na svijetu. Pedeset i devet dobitnika Nobelove nagrade su povezani sa ovim univerzitetom, kao i 30 živućih milijardera i 17 astronauta. To je ujedno i jedna od institucija koja je dala najviše članova američkog Kongresa. Historija Univerzitet je svečano otvoren 1. oktobra 1891. godine. Osnovan je od strane Stanforda Lelanda, željezničkog magnata, kalifornijskog guvernera i američkog senatora i njegove supruga Jane Lathrop Stanford. Univerzitet je osnovan u čast njihovog jedinog sina Lelanda Stanforda, Jr. (po kojem je i nazvan) a koji je umro 1884. godine neposredno prije svog 16. rođendana. Njegovi roditelji su odlučili njemu posvetiti univerzitet a Leland Stanford je pri tom rekao svojoj supruzi: "Djeca Kalifornije će biti naša djeca." Organizacija Univerzitet Stanford je oslobođen plaćanja poreza, u privatnom je vlasništvu a njime upravlja Upravni odbor koji se sastoji od 34 člana. Članovi upravnog odbora se biraju na petogodišnji mandat a sastaju se pet puta godišnje. Upravni odbor također upravlja i sa nadgledaju Stanfordskim istraživačkim parkom, šopping centrom, Cantor centrom za vizuelne umjetnosti, Medicinskim centrom Univerziteta Stanford i još mnogo povezanih medicinskih ustanova (uključujući i dječiju bolnica Lucile Packard). Organizacione jedinice Univerzitet je trenutno organizovan u sedam akademskih škola a to su: Škola humanističkih nauka (sa 27 odjela) Škola za inženjerstvo (sa 9 odjela) Škola za energiju i zaštitu životne sredine (4 odjela) Škola prava Škola medicine Pedagoška škola i Poslovna škola. Škola prava, medicine kao i pedagoška i poslovna škola imaju organizovane samo diplomske studije dok ostale imaju i dodiplomske i diplomske studije. Univerzitet Stanford je korisnik posebne klauzule kalifornijskog Ustava, koji izričito izuzima imovinu Univerziteta od plaćanja poreza, sve dok se imovina koristi u edukativne svrhe. Poznati diplomanti Političke ličnosti Yukio Hatoyama i Taro Aso - bivši japanski premijeri Herbert Hoover - bivši američki predsjednik Warren Christopher Alejandro Toledo - bivši peruanski predsjednik Jorge Serrano Elias - bivši predsjednik Gvatemale Mohammed Waheed Hassan - trenutni predsjednik Maldiva Osnivači i vlasnici velikih kompanija William Hewlett i David Packard - (Hewlett-Packard) Sandra Lerner i Leonard Bosack - Cisco Systems Jen-Hsun Huang - Nvidia Chih-Yuan Yang i David Filo - Yahoo Sergey Brin i Lawrence Page - Google Phil Knight - Nike Peter Thiel i Elon Musk - PayPal Vinod Khosla - Sun Microsystems Reference Vanjski linkovi Službena web stranica univerziteta